Hosťom v podcastovom štúdiu Pravdy bol Milan Krajniak, podpredseda hnutia Sme rodina. …
Vysvetľoval, ako chcú ročne postaviť 25–tisíc bytov a prečo by
nájomné malo byť priemerne dvesto eur. Tvrdí, že za zákony, ktoré sú
v prospech ľudí, bude hlasovať vždy. Aj na prebiehajúcej schôdzi sú
poslanci hnutia rozhodnutí podporiť trinásty dôchodok a zvýšenie
prídavkov na deti. Aké nové ministerstvo by podľa neho malo vzniknúť?
Vymenil by hneď po voľbách terajšieho policajného prezidenta Milana
Lučanského?
VIDEO: Predvolebný podcast s Milanom Krajniakom.
Je podľa vás práve prebiehajúca mimoriadna schôdza parlamentu
v medziach ústavy a rokovacieho poriadku?
Zvolaná bola riadne. Aktívne vystupujeme v rozprave a sľúbili sme našim
voličom, že to, čo máme v programe, podporíme. Vo volebnom programe totiž
máme zvýšenie trinásteho dôchodku aj prídavkov na deti. Vlani sme
trinásty dôchodok predložili na rokovanie dvakrát, Smer ho ani raz
nepodporil.
Tak sa môže stať, že sa spojíte so Smerom, SNS a možno aj s ĽS NS.
Ako tomuto má rozumieť volič vašej strany?
My sa s nikým nespájame. Rozumieť tomu má jednoducho: plníme svoje
sľuby. Pred štyrmi rokmi sme sľúbili, že budeme hlasovať za každý návrh
zákona, ktorý pomôže ľuďom, bez ohľadu na to, kto ho predloží. Tak sme
aj štyri roky hlasovali. Či už to boli návrhy vládne, opozičné, dokonca
aj kotlebovské, ale vždy museli byť dobré pre ľudí. A v tom budeme aj
pokračovať. Okrem toho nie sme pokrytci. Keď raz máme trinásty dôchodok vo
volebnom programe, tak teraz neokašleme a neoklameme ľudí len preto, že
návrh pred voľbami účelovo predložil Robert Fico. Tu je vidieť, komu ide
o ľudí a komu len o vlastný zadok.
Postoj vášho hnutia k Smeru je jednoznačný a nemenný?
Za žiadnych okolností nepôjdeme so Smerom do vlády. Keď sme to sľúbili
pred štyrmi rokmi, na rozdiel od strany Sieť alebo Most-Híd sme to aj
dodržali. Keď to sľubujeme teraz, tak to aj dodržíme. Naši voliči vedia,
že môžu s nami súhlasiť alebo nesúhlasiť, ale čo raz sľúbime, to aj
dodržíme. Tak ako sme sľúbili, že budeme presadzovať trinásty dôchodok,
ak sa o ňom bude hlasovať v parlamente, tak zaň budeme hlasovať. Nerobíme
triky, že keď je niečo výhodné, hlasujeme, a keď to výhodné
Príspevky z rovnakej kategórie:
- Nenašli sa žiadne